**עדות: פרדי כהנא**

פרדי, כיום בן 95, נולד בצ'כיה למשפחה מבוססת כבן יחיד . בגיל 12 בעלייתו של היטלר והנאצים לשלטון נכפה על פרדי לעזוב את משפחתו ובית הוריו בצ'כיה בשל סכנה ופחד לשלומו . לפרדי הוצגה מציאות על ידי הוריו שהוא עובר לגור אצל דודיו באנגליה לזמן מוגבל. פרדי מצא את עצמו בנסיעה שנמשכה כארבעה ימים ושלושה לילות לאנגליה, ברכבת צפופה וסגורה מלאה בחיילים נאצים (פרדי מתאר את הנסיעה ברכבת כחוויה נוראית). כאשר פרדי מגיע לאנגליה יחד עם עוד ילדים שנסעו עימו ברכבת הם נכנסים לאולם גדול ובסדר אחד אחרי השני עולים הילדים על הבמה ופוגשים את המשפחות המאמצות שלהם. פרדי מספר ששמו עלה ראשון. פרדי מבין באותו רגע שמה שהוריו הציגו לו זו לא המציאות. הוא מקבל אותה למרות הכל ומשתף פעולה. כעבור זמן מה פרדי נכנס לפנימייה אנגלית. לאחר שמסתיימת המלחמה פרדי מתחיל ללמוד אדריכלות ומסיים בהצלחה. לאחר הלימודים נבחר כנציגה של אנגליה בכנס סטודנטים בצ'כיה. בשלב זה הוא למעשה משחזר את כל הנסיעה שחווה בילדותו לאנגליה לכיוון חזרה לצ'כיה. שם הוא מגלה שכל משפחתו נספתה באוושיץ חוץ מבת דודתו שמייעצת לו לעלות לישראל יחד עם חנה אשתו.

הוא מחליט לעלות לארץ בשנות ה-50 לקיבוץ בית העמק וממשיך לעסוק בחייו כאדריכל הקיבוץ. נותן את כל כולו לישוב מדינת ישראל.

כיום פרדי עדיין מתגורר בבית העמק, חיי חיים מלאים עם הנכדים ועם נינה אחת. מעסיק את עצמו בכל יום וממלא את שעותיו בשמיעת מוזיקה, נגינה על פסנתר, רכיבה על קלנועית ומעורבות בחיי הקיבוץ.

בעדותו שמנו לב שהוא בכל פעם הזכיר את הרגע בו הוריו נופפו לשלום בפרידה כאשר עלה לרכבת ועל כך היה לו קשה להרחיב. רק העובדה שזוכר את הרגע הזה המלווה אותו עד היום ושלא ידע אז שהם יפרדו.

**רפלקציה קבוצתית:**

בכל רגע בהקשבה לעדותו של פרדי ניסינו לחשוב על עצמנו שם במקומו וזה פשוט היה אבסורד לחשוב מה ילד כל כך קטן היה צריך לחוות ולעבור. להיפרד מהוריו בלי אפילו לדעת. נגע בנו בעיקר היכולת שלו לקבל את החיים כמו שהם ולהמשיך למרות הכל. זה נתן לנו פרופורציות מטורפות. אנו חשים כלפי פרדי תחושת הערצה איך הוא לא נתן לעבר להשפיע על העתיד שלו. זה מוערך בעינינו וגרם לנו להבין שהכל עניין של החלטה.

בעקבות העדות היה לנו חשוב להעביר את המסר "לזכור ולא לשכוח" כי ראינו כמה חשוב לפרדי לספר לנו את הסיפור למען שלא ישכחו מזה.

לפני הצילומים היה לא פשוט למצוא שחקנים שיציגו בדיוק את מה שרצינו להעביר, בסוף הצלחנו. יותר מזה, השחקן יוני שהגיע גם הוא בן לניצולי שואה.

החלק של הצילומים היה חוויתי ולראות את מה שדמיינו הופך למציאות היה מאד מרגש. אנחנו מרוצים מהתוצר הסופי ומרגישים שזה מעביר את המסר.